CELEX: 62009CO0312
Language: et
Date: 2010-06-17 00:00:00
Title: Euroopa Kohtu määrus (seitsmes koda), 17. juuni 2010. # Giorgos Michalias versus Christina A. Ioannou-Michalia. # Eelotsusetaotlus: Anotato Dikastirio Kyprou - Küpros. # Kodukorra artikli 104 lõike 3 teine lõik - Määrus (EÜ) nr 1347/2000 - Artiklid 2, 42 ja 46 - Tsiviilasjades tehtav õigusalane koostöö - Lahutusasjade kohtualluvus - Riigi liitumine Euroopa Liiduga - Enne liitumist algatatud abielulahutuse menetlus - Määruse (EÜ) nr 1347/2000 ajaline kohaldamisala. # Kohtuasi C-312/09.

Euroopa Kohtu (seitsmes koda) 17. juuni 2010. aasta määrus – Michalias vs. Ioannou-Michalia
      (kohtuasi C‑312/09)
      Kodukorra artikli 104 lõike 3 teine lõik – Määrus (EÜ) nr 1347/2000 – Artiklid 2, 42 ja 46 – Tsiviilasjades tehtav õigusalane koostöö – Lahutusasjade kohtualluvus – Riigi liitumine Euroopa Liiduga – Enne liitumist algatatud abielulahutuse menetlus – Määruse (EÜ) nr 1347/2000 ajaline kohaldamisala
      1.                     Õigusalane koostöö tsiviilasjades – Kohtualluvus ning kohtuotsuste tunnustamine ja täitmine kohtuasjades, mis on seotud abieluasjade
            ja vanemliku vastutusega – Määrus nr 1347/2000 (2003. aasta ühinemisakt; nõukogu määrus nr 1347/2000, artikkel 2, artikli 42
            lõige 1 ja artikkel 46) (vt punktid 25 ja 26 ning resolutsioon)
      2.                     Õigusalane koostöö tsiviilasjades – Kohtualluvus ning kohtuotsuste tunnustamine ja täitmine kohtuasjades, mis on seotud abieluasjade
            ja vanemliku vastutusega – Määrus nr 1347/2000 (2003. aasta ühinemisakt; nõukogu määrus nr 1347/2000, artikli 42 lõige 2)
            (vt punktid 27 ja 28)
      Ese
      
         
               Eelotsusetaotlus – Anotato Dikastirio Kyprou – Liikmesriigi (Küpros) kohtute pädevus tõlgendada ja kohaldada nõukogu 29. mai
                  2000. aasta määruse (EÜ) nr 1347/2000 abieluasjade ja vanemliku vastutusega abikaasade ühiste laste eest seotud asjade kohtualluvuse
                  ning kohtuotsuste tunnustamise ja täitmise kohta (EÜT L 160, lk 19) artikli 2 lõiget 1 ning artikleid 42 ja 46 – Abielulahutuse
                  menetlus, mille üks abikaasa on algatanud Küprose kohtus pärast määruse jõustumist, kuid enne Küprose saamist liikmesriigiks
                  – Abielulahutuse menetlus, mille teine abikaasa algatas pärast 1. maid 2004 teises liikmesriigis (Ühendkuningriik), mis oli
                  liikmesriik kogu asjakohase perioodi jooksul – Abikaasad, kes mõlemad on Küprose kodanikud, kuid kelle alaline elukoht on
                  Ühendkuningriigis.
               
            Resolutsioon
      Nõukogu 29. mai 2000. aasta määrust (EÜ) nr 1347/2000 abieluasjade ja vanemliku vastutusega abikaasade ühiste laste eest seotud
         asjade kohtualluvuse ning kohtuotsuste tunnustamise ja täitmise kohta ei kohaldata abielulahutuse hagile, mis on esitatud
         liikmesriigi kohtule enne selle riigi Euroopa Liidu liikmesriigiks saamist.